
საქართველოს მთავრობის 

განკარგულება №534

2007 წლის 26 სექტემბერი 
ქ. თბილისი

ყოფილი სამხრეთ ოსეთის ავტონომიური ოლქის ტერიტორიაზე დროებითი ადმინისტრაციულ-ტერიტორიული ერთეულის ტერიტორიაზე მცხოვრები მოსახლეობის სოციალური დაცვის ზოგიერთი ღონისძიების განხორციელების შესახებ
1. ყოფილი სამხრეთ ოსეთის ავტონომიური ოლქის ტერი​ტორიაზე დროებითი ადმინისტრაციულ-ტერიტორიული ერთეულის ტერიტორიაზე მცხოვრები მოსახლეობის განსაკუთრებულ შემთხვე​ვებში გადაუდებელი სამედიცინო დახმარებისათვის ყოფილი სამხრეთ ოსეთის ავტონომიური ოლქის ტერიტორიაზე დროებითი ადმინისტრაციულ-ტერიტორიული ერთეულის ადმინისტრაციამ (დ. სანაკოევი) გასწიოს ხარჯები „საქართველოს 2007 წლის სახელმწიფო ბიუჯეტის შესახებ“ საქარ​თველოს კანონით მისთვის დამტკიცებულ ასიგნებათა ფარგლებში. 

2. „სახელმწიფო შესყიდვების შესახებ“ საქართველოს კანონის მე-10 მუხლის მე-3 პუნქტის „ე“ ქვეპუნქტის შესაბამისად, აღნიშნული ღონისძიების შეზღუდულ ვადებში შეუფერხებელი გატარებისათვის ყოფილი სამხრეთ ოსეთის ავტონომიური ოლქის ტერიტორიაზე დროებითი ადმინისტრაციულ-ტერიტორიული ერთეულის ადმინისტრაციამ შესყიდვა განახორციელოს ერთ პირთან მოლაპარაკების საშუალებით. 

3. განკარგულება ძალაშია ხელმოწერის დღიდან.

პრემიერ-მინისტრი             ზ. ნოღაიდელი
